b'\n_START_ARTICLE_\nRosanna (singl)\n_START_SECTION_\nKompozicija in besedilo\n_START_PARAGRAPH_\nSkladbo je napisal David Paich, ki je dejal, da skladba govori o \xc5\xa1tevilnih dekletih, s katerimi je Paich neko\xc4\x8d hodil. V tem \xc4\x8dasu je Steve Porcaro sicer imel razmerje z igralko Rosanno Arquette, vendar je Paich dejal, da skladba ne govori o njej._NEWLINE_Po bobnarski plati je skladba znana kot "half-time shuffle". Jeff Porcaro je ritem ustvaril kot kombinacijo ritmov "Bernard Purdie half-time shuffle" in ritma, ki ga je igral John Bonham pri skladbi "Fool in the Rain" z znanim Bo Diddley beatom.\n_START_SECTION_\nVideospot\n_START_PARAGRAPH_\nVideospot, ki ga je re\xc5\xbeiral Steve Barron, je postavljen na ulico, kjer je Rosanna prikazana kot plesalka v rde\xc4\x8di obleki s sivim ozadjem. Skupina igra skladbo na zamre\xc5\xbeenem igri\xc5\xa1\xc4\x8du. Glavna plesalka je Cynthia Rhodes, ki je leto kasneje igrala v filmu Staying Alive. \xc4\x8ceprav takrat \xc5\xa1e ni sodeloval pri snemanju skladbe, se v spotu kot bas kitarist pojavi Mike Porcaro, ker je David Hungate \xc5\xbee prej zapustil skupino.'